[{"text_idx": "#000000", "text": "Supporters Club and CF10 Trust"}, {"text_idx": "#000003", "text": "Mae Josh Adams eisiau i Gleision Caerdydd adeiladu ar y ddwy fuddugoliaeth dros Scarlets wrth iddyn nhw baratoi ar gyfer gemau olaf tymor y Guinness PRO14."}, {"text_idx": "#000004", "text": "Ar o\u0302l trechu\u2019r gwyr o\u2019r gorllewin yn Stadiwm Dinas Caerdydd, roedd cais Matthew Morgan a throed Jarrod Evans yn ddigon i sicrhau buddugoliaeth am yr ail ge\u0302m yn olynol ym Mharc y Scarlets nos Wener."}, {"text_idx": "#000005", "text": "Gyda\u2019r tymor yn dod i ben gyda gemau yn erbyn Connacht, Munster, Benetton a Chaeredin, mae Adams, sydd yn ymuno a\u0302 charfan Cymru wythnos yma, yn hyderus y gall ei di\u0302m barhau i berfformio yn y gemau nesaf."}, {"text_idx": "#000006", "text": "\u201cGobeithio fod hwn yn arwydd da i ni fel ti\u0302m. Mae\u2019r dau penwythnos diwethaf wedi bod yn safon lan o beth ni wedi gweld yn ystod gweddill y tymor,\u201d meddai\u2019r seren rhyngwladol."}, {"text_idx": "#000008", "text": "\u201cFel mae pethe\u2019n mynd, ni\u2019n gwybod bod amser tan y ge\u0302m nesaf ac felly mae amser gyda ni i adeiladu ar y perfformiadau yma a gobeithio gallwn ni wneud hynny."}, {"text_idx": "#000011", "text": "\u201cMae lot o fois yn mynd mewn i garfan Cymru a gobeithio gall y garfan gario ymlaen gyda\u2019r momentwm."}, {"text_idx": "#000012", "text": "\u201cFi wastad yn edrych ymlaen i fynd mewn i garfan Cymru a mae siawns da gyda ni yn y Chwe Gwlad i adeiladu ar y ffordd o\u2019n ni wedi gorffen yr Hydref yn erbyn Yr Eidal."}, {"text_idx": "#000014", "text": "Ar o\u0302l i Cory Hill adael y maes yn yr hanner cyntaf gydag anaf, Adams wnaeth gymryd drosodd fel capten o\u2019r ti\u0302m am y tro cyntaf."}, {"text_idx": "#000015", "text": "Ar o\u0302l mwynhau ei flas cyntaf o arwain y ti\u0302m, byddai\u2019r seren rhyngwladol yn fwy nag hapus i gael mwy o gyfleuon fel capten yn y dyfodol, a roedd yn falch o gael cymorth gan chwaraewyr profiadol fel Josh Turnbull, Lloyd Williams a Kristian Dacey ar y cae."}, {"text_idx": "#000016", "text": "\u201cO\u2019n i\u2019n nerfus a roedd siawns i fynd am y pyst yn y diwedd a hwn oedd ge\u0302m cyntaf fi fel capten,\u201d meddai\u2019r asgellwr."}, {"text_idx": "#000017", "text": "\u201cFelly o\u2019n ni\u2019n gofyn lot o gwestiynau i\u2019r bois am beth o\u2019n nhw\u2019n meddwl a oedden nhw moen cael y be\u0302l yn y gornel. Yn y diwedd, dyna\u2019r penderfyniad cywir felly o\u2019n i\u2019n lwcus!"}, {"text_idx": "#000018", "text": "\u201cOedd e\u2019n rhywbeth newydd a o\u2019n i wedi joio fe. O\u2019n i wedi diolch i\u2019r bois yn yr ystafell newydd am ennill y ge\u0302m a fi\u2019n un mas o un fel capten nawr!"}, {"text_idx": "#000019", "text": "\u201cOnd os yw e\u2019n swydd fi\u2019n cael eto yn y dyfodol, byddai\u2019n falch o\u2019i gael e."}, {"text_idx": "#000020", "text": "\u201cMae\u2019r dewis gan yr hyfforddwyr i ddewis y capten ar o\u0302l i Cory fynd bant. Oedd Dan Fish wedi dod lan ata i i ddweud mod i\u2019n gapten ac o\u2019n i ychydig bach yn shocked ond oedd popeth yn iawn. Roedd lot o brofiad o\u2019n gwmpas i ar y cae.\u201d"}, {"text_idx": "#000024", "text": "Williams yn talu teyrnged i'r pac yn dilyn buddugoliaeth dros Zebre"}, {"text_idx": "#000026", "text": "Register today to keep up to date with Cardiff Blues news, ticket information, offers and competitions, including selected promotions from official club partners"}]